CELEX: 62019TN0727
Language: mt
Date: 2019-10-29 00:00:00
Title: Kawża T-727/19: Rikors ippreżentat fid-29 ta’ Ottubru – Basaglia vs Il-Kummissjoni Ewropea

23.12.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 432/65
            
         
      Rikors ippreżentat fid-29 ta’ Ottubru – Basaglia vs Il-Kummissjoni Ewropea
      (Kawża T-727/19)
      (2019/C 432/76)
      Lingwa tal-kawża: it-Taljan
      
         Partijiet
      
      
         Rikorrent: Giorgio Basaglia (Milano, l-Italja) (rappreżentant: G. Balossi, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                   
               
               
                  tannulla d-Deċiżjoni tal-Kummissjoni Ewropea C(2019) 6474 final tal-4 ta’ Settembru 2019 skont l-Artikolu 4 tad-dispożizzjonijiet li jimplimentaw ir-Regolament (KE) Nru 1049/2001.
               
            
         Motivi u argumenti prinċipali
      
      Dan ir-rikors ġie ppreżentat kontra d-deċiżjoni tal-Kummissjoni li tirrifjuta l-aċċess għal ċerti dokumenti, mitlub mir-rikorrent, relatati ma’ xi proġetti mwettqa permezz ta’ finanzjament Komunitarju parzjali, li dwarhom hemm proċeduri pendenti quddiem il-Procura della Repubblica presso il Tribunale di Milano (l-Uffiċċju tal-Prosekutur Pubbliku tal-Qorti Distrettwali ta’ Milano, l-Italja).
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv ibbażat fuq ir-restrizzjoni unilaterali tal-kamp ta’ applikazzjoni tat-talba inizjali, kif ukoll fuq in-nuqqas li jiġu ssodisfatti l-kundizzjonijiet. F’dan ir-rigward qiegħed jiġi allegat li:
                  
                              —
                           
                           
                              f’dan il-każ ma tinstab ebda ċirkustanza eċċezzjonali li tiġġustifika r-restrizzjoni tad-dritt ta’ aċċess għad-dokumenti mitluba u, għalhekk, tad-drittijiet tad-difiża tal-individwu fi proċeduri kriminali li fihom jinsab akkużat fi Stat Membru;
                           
                        
                              —
                           
                           
                              l-ammont ta ’xogħol meħtieġ sabiex jiġu estratti l-kopji tad-dokumenti mitluba ma huwiex sproporzjonat fir-rigward ta’ tali interess;
                           
                        
                              —
                           
                           
                              il-ġurisprudenza ċċitata fid-dispożizzjoni kkontestata hija irrilevanti; u li
                           
                        
                              —
                           
                           
                              id-deċiżjoni ma tibbilanċjax b’mod korrett l-interessi tal-partijiet.
                           
                        
            
                  2.
               
               
                  It-tieni motiv ibbażat fuq il-protezzjoni tal-ħajja privata u tal-integrità tal-individwu. F’dan ir-rigward qiegħed jiġi allegat li:
                  
                              —
                           
                           
                              id-deċiżjoni ma tibbilanċjax b’mod korrett l-interessi tal-partijiet;
                           
                        
                              —
                           
                           
                              id-deċiżjoni twettaq żball meta ssostni li ma hemm l-ebda interess pubbliku superjuri fl-iżvelar tal-informazzjoni mitluba; u li
                           
                        
                              —
                           
                           
                              teżisti proporzjonalità bejn it-talbiet magħmula mir-rikorrent u l-interess protett.
                           
                        
            
                  3.
               
               
                  It-tielet motiv ibbażat fuq il-protezzjoni tal-interessi kummerċjali ta’ persuna fiżika jew ġuridika. F’dan ir-rigward qiegħed jiġi allegat li:
                  
                              —
                           
                           
                              id-deċiżjoni kkontestata ma tieħux inkunsiderazzjoni l-fatt li d-dokumenti mitluba jirrigwardaw proġetti Komunitarji li jmorru lura ħafna fiż-żmien u li ġew konklużi u li, għalhekk, id-dritt għall-protezzjoni tal-interessi kummerċjali neċessarjament jiddgħajjef; u li
                           
                        
                              —
                           
                           
                              id-deċiżjoni ma tibbilanċjax b’mod korrett l-interessi tal-partijiet.
                           
                        
            
                  4.
               
               
                  Ir-raba’ motiv ibbażat fuq l-ineżistenza ta’ interess pubbliku.
                  
                              —
                           
                           
                              F’dan ir-rigward qiegħed jiġi allegat li d-deċiżjoni kkontestata twettaq żball meta ma tieħux inkunsiderazzjoni l-fatt li r-rikostruzzjoni tal-verità fi proċeduri kriminali fi Stat Membru tikkostitwixxi interess pubbliku evidenti.